# Португал

|  |
| --- |
| **Бүгэдэ Найрамдаха Португал Улас**República Portuguesa  |
|

|  |  |
| --- | --- |
|  |  |
| Түрын туг | Түрын һүлдэ |

 |
| **Түрын дуулалай нэрэ:** португалаар *A Portuguesa* «Португал хүн» Продолжительность: 1 минута и 11 секунд.1:11noicon |
| Португал һуури байра  |
| Ниислэл |  Лиссабон |
| Албан хэлэн | Португал хэлэн |
| Арад түмэн  | Бүгэдэ найрамдаха засаг

96.9% – португал үндэһэтэн    3.1% – бусад арад түмэн |
| Түрэ засаг | Холбооной улас |
|  -  | Юрэнхылэгшэ | Анибал Каваку Силва |
|  -  | Дэд Юрэнхылэгшэ | Педру Пасуш Коэлью |
| Уласай хурал | Уласай Хурал *(Assembleia da República)* |
| Дэбиcхэр газар |
|  -  | Бүхэлидөө | 92 151 км2  |
|  -  | Уһанай процент (%) | 0,5 % |
| Хүн зон |
|  -  | Тоосоо (2013) | 10 799 270  |
|  -  | Хүн зоной нягтарал | 114 хүн/км2  |
| **ДНБ** (ХАШТ) | 2011 оной тоосоо |
|  -  | Бүгэдэ | $247.310 тэрбум (49) |
|  -  | Нэгэ хүндэ | $23,204 (42) |
| **ДНБ** (Нэрлэһэн) | 2011 оной тоосоо |
|  -  | Бүгэдэ | $229.336 тэрбум  |
|  -  | Нэгэ хүндэ | $22,699 (34) |
| **ОТББЭ** (2009) | 33.7  |
| **ХХИ** (2011) |  0.809 (дээдэ) (41) |
| Мүнгэн тэмдэгтэ | Евро (EUR)  |
| Сагай бүһэ | +0  |
| Интернет домэйн | .pt |
| Телефоной код | +351 |

**Португал** (португалаар *Portugal*), албан ёһоор **Бүгэдэ Найрамдаха Португал Улас** (португалаар *República Portuguesa*) болбол баруун урда Европын Ибериин хахад аралда Испанитай хилэ залгажа оршохо улас юм.

Баруун талаараа Атлантын далайгаар хүреэлэгдэдэг ба Атлантын далайдахи Азор, Мадейра ольтирогууд Португалиин нютаг болоно. Португал ороной 92,090 хабтагай дүрбэлжэн км нютагта 10 570 803 хүн зон ажаһуудаг. Хүн зониинь Атлантын далайн эрьеэр хоёр томо хото руугаа шахан нягтаран һуурижаһан байдаг. Хоёр томо хотынхи нэгэниинь 547 631 хүн зонтой ниислэл Лиссабон, нүгөө Порту юм. Хүн зоной үнэмлэхы олонхи португалшууд, диилэнхи олонхи христосой шажантан (тэрэнэй дотороо католигууд) юм.

15-16-р зуунай далайда гаража шэнэ газар нээхэ аянда португалиинхид оройлобо. Иигэһэнээр Португал Урда Америкэ, Африка, Ази, Номгон далайда нютагтай далайн гүрэн боложо байба. 19-р зуунда эгээн томо гадаада эзэмшэл Бразил орон тусгаар тогтоноһоноор Португалиин хүсэн буураһан. Эзэмшэлһээн эгээн һүүлдэ 1999 ондо Макаое Хитадта шэлжүүлжэ үгэһэн бэлэй.

Португал амидарха таатай оршон бүрилдэһэн, ХХИ-ээр дээдэ ангилалда багтаха, даяаршалагдаһан, дайнгүй, ЕХ, НҮБ, лата хэлэтэ оронуудай холбоо, ЭЗХАХБ, НАТО, Евробүс, Шенгенэй хэрээ зэргэ олон уласай байгуулга, хэрээе анха байгуулалсаһан, гэшүүн орон юм.

## Түүхэ

Европын эртын уласуудай нэгэн. 1143 ондо бэе даанги хаанта улас байгуулба. 15,16-р зуунда Африка, Ази, Америкэ түбидэ ехэ хэмжээнэй колониин нютагтай байжа, тэнгис дээрэхи хүсэрхэг орон болоһон байна. 1580 онһоо Испаниин хаанта харьяалагдажа, 1640 ондо Испаниин ноёрхолһоо зайлаба.

18-р зуунай һүүлшээр Наполеон Бонопартын сэрэг Португалида сүмрэлтэ хэхэ үедэ Португалиин хаанай угсаанайхи Бразилиин Рио-де-Жанейродо зугтан ошожо, 14 жэл орогножо, 1811 ондо Англиин туслалсаатайгаар Франциин сэрэгые хөөжэ гаргаба. 1820 – 1910 ондо Португали эзэн хаанта үндэһэн хуулиин тогтолсоо тогтообо. 1910 оной 10-р һарада бүгэдэ найрамдаха улас байгуулба. 1974 оной 4-р һараһаа арадшалалай үйлэ ябаса эхилүүлһэн болон Африкадахи колониин нютагаа орхижо, албан ёһоор баруунай арадшалһан тогтолсоото улас болобо. 1986 оной 1-р һарын 1-нэй үдэр Европын хамтын ниигэмлигтэ нэгэдэжэ, 1999 оной 1-р һарын 1-нэй үдэр еврогой һанаашалагша орон болобо.

### Португалиин түүхын шухала үйлэ ябадалнууд

* 1139/1143 — Португалиин хаанта улас байгуулагдаба (Кастилиин хаанта уласай хараата байба)
* 1385 — Кастилиин хаанта уласһаа тусгаарлаһан.
* 1415 — Мароккогой хойто хизгаарта оршохо Сеута бэхлэлтые эзэлбэ.
* 1488 — Бартоломей Диас Африкын урда үзүүр Һайн Найдалай хушууниие тойроһон.
* 1490 — Анголые колонизировалжа эхилбэ.
* 1494 — Тордесильясай хэрээе Испанитай байгуулжа, Европоһоо бусад газарые хубаажа абахаар тохирһон байна.
* 1498 — Васко да Гама Энэдхэгтэ хүрэһэн.
* 1500 — Бразилиие колонизировалжа, 1822 он хүрэтэр захирһан байна.
* 1557 — Минь уласһаа Макаода һуурижаха эрхэ оложо абаһан.
* 1580 — Испаниин хаанта уласта нэгэдхэгдэбэ.
* 1629 — Мозамбикые колонизировалһан.
* 1640 — Испаниһаа бэе даанги болоһон.
* 1755 — Лиссабоной ехэ газар хүдэлэлгэ болобо.
* 1807 — Наполеоной дайнаар хаанай гэр бүлэ Бразил руу дүрбэжэ, 1808-1821 ондо Рио-де-Жанейродо ниислэллэһэн.
* 1822 — VI Жуан хаан Португалдаа бусажа ерэн, үндэһэн хуулита хаанта засаглал руу шэлжэбэ.
* 1832 — 1834 он хүрэтэр Португалиин эрхэтэнэй дайн үргэлжэлһэн.
* 1887 — Макаое захирха эрхые Манжын Чин уласһаа абаба.
* 1910 — Хубисхал гаража, бүгэдэ найрамдаха засагта шэлжэһэн.
* 1926 — Түрын эрьелтэ гаража, сэрэгэй дарангылал (диктатура) тогтоһон.
* 1933 — Антонио Салазар шэнэ үндэһэн хуулиин ёһoop өөрын засагые тогтообо.
* 1961 — Энэдхэгэй арми Гоадахи Португалиин колониие добтолжо эзэлһэн. 1974 ондо Гоае Энэдхэгэйхи гэжэ хүлеэн зүбшөөрһэн ажа.
* 1974 — Гвоздикын хубисхалаар Европын түүхэдэ эгээн ута удаан хугасаанда тогтоһон, Салазарай дарангы дэглэмые түлхигдэжэ унаба.
* 1975 — Африка түбидэхи хоёр томо колониһоо Ангола, Мозамбик зэргэ 5 улас ээлжэ дараалан тусгаар тогтонолоо зарлаһан. Индонези улас Зүүн Тиморто халдаһанаар Макаоһаа бусад бүхы колонигоо алдаһан байна.
* 1986 — Европын холбоондо оролсоһон.
* 1999 — Макаое Бүгэдэ Найрамдаха Хитад Арад Уласта эрьюулэн үгэбэ.
* 2002 — Зүүн Тимор тусгаар тогтонолоо зарлаһан.

## Газар зүй

Байра зүйн газарай зураг
Португал 92,090 хабтагай дүрбэлжэн километр газар нютагтай дэлхэйн 109-дэхи томо орон юм.

### Байрлалга

Португал орон Евразиин эхэ газарай туйлай баруун заха, Ибериин хахад аралай баруун урда буланда зүүн талаараа Испани уластай хилэлжэ оршодог. Хоёр уласай хилын ута 214 км. Үндэһэн нютагһаа зайдуу Атлантын далайда Азорой, Мадейра гэһэн бага бэшэ хоёр ольтирогтой.

### Газар

Нютагай дундуур урдадаг Тежу голын хойто тала, илангаяа зүүн хойто хэһэгынь уулархаг, тэрэнһээ абаһан гол мүрэн ехэтэй бол Тежугэй урда талын газар нютаг (Алентежу) нам дооро тэгшэ тала юм. Тус урда үзүүрэй Алгервида уулын бага шэнги нюрга бии. Нютагай түб хэһэгтэ Эштрела (1993 м) гэжэ харисангы үндэр нюрга байдаг бол Азорой ольтирогто эгээн үндэр Пику уулань (2351 м) байдаг.

Гол мүрэнэй хүнды гадна ехэнхи хэһэгтээ хүсэллиг, галта уулын шороотой. Эндэхиин галта ууланууд эдибхитэй.

### Уһан

Португал нютагай хойто хилээр Минью, хойто талаар Дору (Порту хабида далайда шудхадаг) болон Мондегу, дундуур Тежу (Лиссабон оршом шудхана), зүүн урда хилээр Гвадиана зэргэ гол урдадаг. Томо нуургүйшье һаа УСС-иин cөөрэм, далан хэһэн нэлээд бии.

### Уларил

Эхэ газарай Португалда газарай дунда тэнгисэй уларил болон талын уларил зонхилдог. Аралнууд дээрэ тропигой уларилтай. Үбэлдөө 5—10 °C һэрюун, зундаа 20—27 °C халуун байна. Жэлдэ дундажаар 400 — 800 мм, уулархаг нютгаар 1000 — 2500 мм шииг нойтонтой.

### Амитан ургамал

Португалийн нютаг дэбисхэрэй 50 хубиие ой модон эзэлнэ. Ехэбшэлэн нарһан, баһа сарса ургадаг. 607 га үлүү сарса таряалжа, дэлхэй үйһэн бүглөөнэй талые Португал үйлэдбэрилдэг. Саарһан, илзамагай түүхэй эд ургадаг.

Европодо үргэн тарааһан шэлүүһэн, зэрлиг миисгэй, шоно, үнэгэн, бодон гахай, баабгайһаа гадна Африкада байдаг хамелеон зэргэ олон түрэл зүйлэй амитан Португалда бии. Нүүдэлэй шубуу дайран үнгэрдэг. Сардина, анчоус, тунец зэргэ 200 зүйлэй загаһан Атлантын далайһаа баридаг.

|  |
| --- |
| Португал ороной байгаалиин зурагай түүбэри |
|

|  |
| --- |
| Алгерви нютагай хадан сохёо, элһэтэ эрье

 |
| Алгерви нютагай хадан сохёо, элһэтэ эрье

  |

|  |
| --- |
| Пенеда-Жереш гэһэн байгаалиин согсолборидо газар

 |
| Пенеда-Жереш гэһэн байгаалиин согсолборидо газар

  |

|  |
| --- |
| Эхэ газарай орьёл үндэр Эштрела нюрган (1993 м)

 |
| Эхэ газарай орьёл үндэр Эштрела нюрган (1993 м)

  |

|  |
| --- |
| Португалын эгээн үндэр Пику аралай уула (2351 м)

 |
| Португалын эгээн үндэр Пику аралай уула (2351 м)

  |

 |

## Түрэ засаг

2011 ондо ажалаа абаһан 118-дахи юрэнхы сайд Педру Пасуш Коэлью
Португал улас 1910 ондо хаанта засагаа халажа бүгэдэ найрамдаха засагтай болоо. 1976 ондо шэнэшэлжэ баталһан үндэһэн хууляа одоо мүрдэжэ байна. Үндэһэн хуулида хуули журам тогтоохо, тэрэниие хэрэгжүүлхэ, гэмтэй һаа шүүхэ түрын эрхэтэ байгуулгые илгажа һалгаба. Эндэ:

1. Уласай юрэнхылэгшэ (португалаар *Presidente da República Portuguesa*) — 5 жэл бүридэ бүхы арад түмэнэй һаналаар һунгагдадаг, түрын тэргүүн, зэбсэгтэ хүсэнэй юрэнхы командовалагша; юрэнхы сайд болон бусад сайдые томилхо, огсоруулха эрхэ мэдэлтэй;
2. Уласай хурал (*Assembleia da República*) — 4 жэл бүри бүхы арад түмэнэй һаналаар һунгагдадаг нэгэ танхимай 230 һуудалтай хуули тогтоохо уласай хурал; газар газарһаа харилсан адлигүй гэшүүн һунгагдана, Лиссабоной тойрогһоо 47, Порталегрын тойрогһоо 2 һуудал эзэнээ олодог. 2011 оной һунгууляар Социал Демократ Нам (47%), Социалис Нам (32%), Арадай Нам (10%) гурба бусад 14 намай хамтаар Сан-Бенту ордоноо һууха эрхэеэ абаа.
3. Засагай газар (*Governo da República Portuguesa*) — Уласай хуралай һунгуулиин үрэ дүнгээр һунгагдаһан намуудай һаналые юрэнхылэгшэ харгалзан засагай газарые бүридүүлжэ, тохирхо юрэнхы сайдые (*primeiro-ministro*) томилдог. Хуули тогтоомжо, түрын шиидбэри тушаалые хэрэгжүүлхэ үүргэтэй. Юрэнхы сайдһаа гадна шадар сайд, шэглэһэн яаманда сайднар, түрын нарин бэшэгэй дарганар түлөөлэн бүридүүлнэ. 1976 онһоо хойшо мүнөө 19-р ээлжын засагай газар ажаллажа байна.
4. Шүүхэ байгуулга — Португал уласай шүүхэ байгуулга юрэнхы, түрэ захиргаанай, санхүүгэй гэжэ һалбарилдаг. Эсэсэй шатын маргааниие Дээдэ шүүхэ (*Supremo Tribunal de Justiça*) шиидэдэг бол үндэһэн хуулиин манаанда 13 гэшүүнтэй Үндэһэн хуулиин сэсэ зогсожо байна. Гол хуулинуудһаа хэлэбэл 1976 ондо үндэһэн хуули, 1966 ондо эргэнэй хуули, 1982 ондо эргүүгэй хуули эсэслэн баталагдаба. Саазаар абаашаха илагүй, дээдэ талань 25 жэл хорижо шиидхэдэг ба 2010 ондо гомосексуальна гэрлэлгын эрхые зүбшөөрбэ.

### Орон нютаг

Португал уласай бүхэли нютаг дэбисхэр 308 һуурин газарта (португалаар *município*) хубаажа захирагдаад, сааша 4,260 хороо (*freguesia*) боложо задарна. Хэды албан ёһоной засаг захиргаанай хуваарь иимэ болобошье олон уласай жэшэгтэй ниисэжэ арай томо нэгэжэ болгон бүлэглэхэ хэрэгсээ гарадаг. Хоёр зүйлэй гурбан хэһэг нютаг болохые хэлэбэл үндэһэн *Португал орон* (*Portugal Continental* — *Эхэ газрын Португал*) болон Азор, Мадейра гэһэн автономито хоёр нютаг (*regiões autónomas*) байдаг юм.

Дээрэхи үндэһэн Португал орон дотороо тэнсүүхэн газар нютаг бүхы 18 тойрог (*distrito*) болодог. Дандаа түб хотынгоо нэрээр нэрлэгдэһэн.

| Эхэ газарай Португалиин 18 тойрог |  |
| --- | --- |
|   | Тойрогой нэрэ | Нютаг дэбисхэр | Хүн зон |  |   | Тойрогой нэр | Нютаг дэбисхэр | Хүн зон |
| 1 | Лиссабон | 2,761 км² | 2,250,533 | 10 | Гуарда | 5,518 км² | 160,939 |
| 2 | Лейрия | 3,517 км² | 470,930 | 11 | Коимбра | 3,947 км² | 430,104 |
| 3 | Сантарен | 6,747 км² | 453,638 | 12 | Авейру | 2,808 км² | 714,200 |
| 4 | Сетубал | 5,064 км² | 851,258 | 13 | Визеу | 5,007 км² | 377,653 |
| 5 | Бежа | 10225 км² | 152,758 | 14 | Браганса | 6,608 км² | 136,252 |
| 6 | Фару | 4,960 км² | 451,006 | 15 | Вила-Реал | 4,328 км² | 206,661 |
| 7 | Эвора | 7,393 км² | 166,706 | 16 | Порту | 2,395 км² | 1,817,117 |
| 8 | Порталегри | 6,065 км² | 118,506 | 17 | Брага | 2,673 км² | 848,185 |
| 9 | Каштелу-Бранку | 6,675 км² | 196,264 | 18 | Виана-ду-Каштелу | 2,255 км² | 244,836 |

| Далайн дундахи автономито нютагууд |
| --- |
|  | Нютагай нэрэ | Нютаг дэбисхэр | Хүн зон | Олониитэ |
| 1 | Aзорой аралнууд | 2,333 км² | 246,772 | *Азорынхид* |
| 2 | Мадейра | 801 км² | 267,785 | *Мадейрынхид* |

### Сэрэгэй зэбсэг

**Гурбан замай зэбсэгтэ хүсэнэй гол зэбсэг, техникэ**|  Португалиин армиин хуягта тэргэ |  Португалиин байлдаанай хүлэг онгосо |  Португалиин *F-16* һүнөөгшэ онгосо |

Португал улас хуурай, тэнгисэй, агаарай замай сэрэгэй хүсэнтэй. Эдэ өөрын уласые гадна добтолгоһоо баталжа хамгаалха үүргэтэй. Баһа гадаада уласта хүнэй эрхые хамгаалха энэһээ туһалалсаа үзүүлдэг. 2008 ондо 39,200 сэрэг армиин (энэ тоондо 7,500 эхэнэр) хүнтэй байжа, 2009 ондо ДНБ-эй 2.1 хубитай тэнсэхэ 5.2 тэрбум америкын доллар энэ һалбарида зарахаар түсэблэжэ байба. Энэһээ армида 21 мянган, тэнгисэй зэбсэгтэ хүсэндэ 11 мянган, агаарай зэбсэгтэ хүсэндэ 7500 хүн оногдодог.

XX зуунда Португал Дэлхэйн нэгэдүгээр дайн, Португалиин колониин дайнда (1961—1974) тэмсэлдэһэн. Колонито гүрэнээ байһан 1975 онһоо хойшо Зүүн Тимор, Босни, Косово, Афганистан, Сомали, Ирак, Ливанда энхые сахюулха ажаллалгада оролсожо, Ангола (1992), Гвиней-Биссауда (1998) ажаллаһан.

### Хотонууд

| Һүлдэ | Хото | Португал нэрэ | Хун зон | Дата |
| --- | --- | --- | --- | --- |
|  | **Абрантеш**  | Abrantes | 18,600 | 14 июнь 1916 |
|  | **Агуалва-Касен** | Agualva-Cacém | 121,000 | 12 июль 2001 |
|  | **Агуеда** | Águeda | 11,357 | 14 август 1985 |
|  | **Албуфейра** | Albufeira | 16,237 | 20 август 1986 |
|  | **Алкасер ду Сал** | Alcácer do Sal | 9,118 | 12 июль 1997 |
|  | **Алкобаса** | Alcobaça | 15,800 | 30 август 1995 |
|  | **Алмада** | Almada | 101,500 | 16 июнь 1973 |
|  | **Алмейрим** | Almeirim | 11,607 | 16 август 1991 |
|  | **Алверка ду Рибатежу** | Alverca do Ribatejo | 29,086 | 9 август 1990 |
|  | **Амадора** | Amadora | 151,500 | 17 сентябрь 1979 |
|  | **Амаранте** | Amarante | 11,000 | 14 август 1985 |
|  | **Амора** | Amora | 53,638 | 2 июль 1993 |
|  | **Анадия** | Anadia | 3,533 | 9 декабрь 2004 |
|  | **Ангра ду Ероижму** | Angra do Heroísmo | 21,200 | 21 август 1534 |
|  | **Авейро** | Aveiro | 67,003 | 11 апрель 1759 |
|  | **Барселуш** | Barcelos | 20,000 | 6 сентябрь 1928 |
|  | **Барейру** | Barreiro | 50,232 | 28 июнь 1984 |
|  | **Бежа** | Beja | 23,475 | 10 апрель 1521 |
|  | **Брага** | Braga | 170,250 | малум туш |
|  | **Браганса** | Bragança | 19,998 | 23 февраль 1464 |
|  | **Валбон** | Valbom | 14,100 | 9 декабрь 2004 |
|  | **Вале ди Камбра** | Vale de Cambra | 4,200 | 2 июль 1993 |
|  | **Валонгу** | Valongo | 27,900 | 10 август 1990 |
|  | **Валпасуш** | Valpaços | 4,102 | 24 июнь 1999 |
|  | **Вендаш Новаш** | Vendas Novas | 10,103 | 2 июль 1993 |
|  | **Виана-ду-Каштелу** | Viana do Castelo | 36,750 | 20 январь 1848 |
|  | **Визеу** | Viseu | 50,583 | малум туш |
|  | **Визела** | Vizela | 10,100 | 1 сентябрь 1998 |
|  | **Вила Балейра** | Vila Baleira | 4,475 | 2 август 1996 |
|  | **Вила ду Конде** | Vila do Conde | 32,257 | 1 февруари 1988 |
|  | **Вила Нова ди Гая** | Vila Nova de Gaia | 178,526 | 28 июнь 1984 |
|  | **Вила Нова ди Санту Андре** | Vila Nova de Santo André | 12,123 | 26 август 2003 |
|  | **Вила Нова ди Фамилисан** | Vila Nova de Famalicão | 30,100 | 14 август 1985 |
|  | **Вила Нова ди Фож Коа** | Vila Nova de Foz Côa | 3,303 | 12 июль 1997 |
|  | **Вила Реал** | Vila Real | 27,250 | 20 июль 1925 |
|  | **Вила Реал ди Санту Антониу** | Vila Real de Santo António | 11,000 | 19 апрель 1988 |
|  | **Вила Франка ди Шира** | Vila Franca de Xira | 19,000 | 28 июнь 1984 |
|  | **Гандра** | Gandra | 5,200 | 26 август 2003 |
|  | **Гафанья-да-Назарэ** | Gafanha da Nazaré | 14,021 | 21 июль 2001 |
|  | **Гимараеш** | Guimarães | 52,181 | 23 июнь 1853 |
|  | **Говея** | Gouveia | 3,500 | 1 февраль 1988 |
|  | **Гондомар** | Gondomar | 25,000 | 16 август 1991 |
|  | **Гуарда** | Guarda | 32,274 | 27 ноември 1199 |
|  | **Иляву** | Ílhavo | 17,200 | 9 август 1990 |
|  | **Калдаш да Райня** | Caldas da Rainha | 30,006 | 26 август 1927 |
|  | **Камара ди Лобуш** | Câmara de Lobos | 16,842 | 2 август 1996 |
|  | **Канису** | Caniço | 11,586 | 9 июнь 2005 |
|  | **Кантаньеди** | Cantanhede | 7,066 | 16 август 1991 |
|  | **Карташу** | Cartaxo | 10,115 | 30 август 1995 |
|  | **Картейра** | Quarteira | 21,000 | 24 юнь 1999 |
|  | **Каштелу-Бранку** | Castelo Branco | 34,525 | 20 март 1771 |
|  | **Келуш** | Queluz | 116,124 | 24 июль 1997 |
|  | **Ковиля** | Covilhã | 36,147 | 20 октябрь 1870 |
|  | **Коимбра** | Coimbra | 138,540 | малум туш |
|  | **Коща да Капарика** | Costa da Caparica | 14,100 | 9 декабрь 2004 |
|  | **Лагоа** | Lagoa | 5,000 | 12 июль 2001 |
|  | **Лагуш** | Lagos | 20,000 | 27 январь 1573 |
|  | **Ламегу** | Lamego | 12,000 | малум туш |
|  | **Лейрия** | Leiria | 50,264 | 13 июнь 1545 |
|  | **Лиссабон** | Lisboa | 508,209 | малу туш |
|  | **Лиша** | Lixa | 5,500 | 30 август 1995 |
|  | **Лоле** | Loulé | 24,000 | 1 февраль 1988 |
|  | **Лореш** | Loures | 26,000 | 9 август 1990 |
|  | **Лороза** | Lourosa | 11,300 | 12 июль 2001 |
|  | **Мая** | Maia | 40,000 | 23 август 1986 |
|  | **Мангуалде** | Mangualde | 8,107 | 12 июль 2001 |
|  | **Мариня Гранде** | Marinha Grande | 29,100 | 19 апрель 1988 |
|  | **Марку ди Канавезеш** | Marco de Canaveses | 9,000 | 2 июль 1993 |
|  | **Маседу ди Кавалейруш** | Macedo de Cavaleiros | 7,800 | 24 июнь 1999 |
|  | **Матузиньош** | Matosinhos | 47,703 | 28 июнь 1984 |
|  | **Машику** | Machico | 13,700 | 2 август 1996 |
|  | **Меаляда** | Mealhada | 5,500 | 26 август 2003 |
|  | **Меда** | Mêda | 2,004 | 9 декабрь 2004 |
|  | **Миранда ду Дору** | Miranda do Douro | 2,000 | 10 июль 1545 |
|  | **Мирандела** | Mirandela | 11,000 | 28 июнь 1984 |
|  | **Монтемор-у-Нову** | Montemor-o-Novo | 14,000 | 18 апрель 1988 |
|  | **Монтижу** | Montijo | 30,486 | 14 август 1985 |
|  | **Мора** | Moura | 10,000 | 1 февраль 1988 |
|  | **Овар** | Ovar | 18,900 | 28 июнь 1984 |
|  | **Одивелаш** | Odivelas | 54,500 | 10 август 1990 |
|  | **Оливейра ди Аземейш** | Oliveira de Azeméis | 15,000 | 16 май 1984 |
|  | **Оливейра ду Байру** | Oliveira do Bairro | 5,005 | 26 август 2003 |
|  | **Оливейра ду Оспитал** | Oliveira do Hospital | 4,400 | 2 июль 1993 |
|  | **Олян** | Olhão | 31,100 | 14 август 1985 |
|  | **Орен** | Ourém | 11,100 | 16 август 1991 |
|  | **Орта** | Horta | 9,000 | 4 июль 1833 |
|  | **Паредеш** | Paredes | 12,500 | 16 август 1991 |
|  | **Пасуш ди Ферейра** | Paços de Ferreira | 9,000 | 2 июль 1993 |
|  | **Пезу да Регуа** | Peso da Régua | 10,000 | 14 август 1985 |
|  | **Пенафиел** | Penafiel | 10,000 | 3 март 1770 |
|  | **Пенише** | Peniche | 17,500 | 1 февраль 1988 |
|  | **Пиньел** | Pinhel | 3,500 | 25 август 1770 |
|  | **Повуа ди Санта Ирия** | Póvoa de Santa Iria | 28,000 | 24 июнь 1999 |
|  | **Повуа ди Варшин** | Póvoa de Varzim | 38,257 | 16 июнь 1973 |
|  | **Помбал** | Pombal | 18,500 | 16 август 1991 |
|  | **Понта Делгада** | Ponta Delgada | 46,102 | 2 апрель 1546 |
|  | **Понте ди Сор** | Ponte de Sor | 11,000 | 14 август 1985 |
|  | **Порталегре** | Portalegre | 15,700 | 23 май 1550 |
|  | **Портиман** | Portimão | 40,700 | 11 декабрь 1924 |
|  | **Порту** | Porto | 240,227 | малум туш |
|  | **Прая да Витория** | Praia da Vitória | 6,500 | 20 июнь 1981 |
|  | **Ребордоза** | Rebordosa | 12,100 | 26 август 2003 |
|  | **Регенгуш ди Монсараш** | Reguengos de Monsaraz | 7,900 | 9 декабрь 2004 |
|  | **Рибейра Гранде** | Ribeira Grande | 6,350 | 29 июнь 1981 |
|  | **Риу Майор** | Rio Maior | 11,102 | 14 август 1985 |
|  | **Риу Тинту** | Rio Tinto | 61,227 | 30 август 1995 |
|  | **Сабугал** | Sabugal | 2,300 | 9 декабрь 2004 |
|  | **Сакавен** | Sacavém | 17,000 | 4 июнь 1997 |
|  | **Санта Комба Дан** | Santa Comba Dão | 3,200 | 24 июнь 1999 |
|  | **Санта Круш** | Santa Cruz | 6,500 | 2 август 1996 |
|  | **Санта Мария да Фейра** | Santa Maria da Feira | 16,900 | 14 август 1985 |
|  | **Сантана** | Santana | 3,300 | 1 январь 2001 |
|  | **Сантарен** | Santarém | 30,100 | 24 декабрь 1868 |
|  | **Сантягу ду Касен** | Santiago do Cacém | 7,753 | 16 август 1991 |
|  | **Санту Тирсу** | Santo Tirso | 14,100 | 14 август 1985 |
|  | **Сан Жуан да Мадейра** | São João da Madeira | 21,102 | 28 июнь 1984 |
|  | **Сан Мамеде ди Инфеща** | São Mamede de Infesta | 27,000 | 12 июль 2001 |
|  | **Сан Салвадор ди Лорделу** | São Salvador de Lordelo | 11,000 | 26 август 2003 |
|  | **Сея** | Seia | 7,000 | 23 август 1986 |
|  | **Серпа** | Serpa | 9,990 | 26 август 2003 |
|  | **Сетубал** | Setúbal | 120,636 | 19 апрель 1860 |
|  | **Сейшал** | Seixal | 31,101 | 2 июль 1993 |
|  | **Силвеш** | Silves | 11,000 | малум туш |
|  | **Синеш** | Sines | 15,555 | 12 июль 1997 |
|  | **Тарока** | Tarouca | 3,200 | 9 декабрь 2004 |
|  | **Тавира** | Tavira | 13,300 | 16 март 1520 |
|  | **Томар** | Tomar | 20,000 | 12 февраль 1844 |
|  | **Тондела** | Tondela | 10,120 | 1 февраль 1988 |
|  | **Ториш Ведраш** | Torres Vedras | 27,200 | 3 февраль1979 |
|  | **Ториш Новаш** | Torres Novas | 14,900 | 14 август 1985 |
|  | **Транкозу** | Trancoso | 3,350 | 9 декабрь 2004 |
|  | **Трофа** | Trofa | 22,000 | 2 июль 1993 |
|  | **Фаро** | Faro | 43,757 | 7 сентябрь 1540 |
|  | **Фатима** | Fátima | 10,302 | 12 июль 1997 |
|  | **Фафе** | Fafe | 15,323 | 23 август 1986 |
|  | **Фелгейраш** | Felgueiras | 15,100 | 10 август 1990 |
|  | **Фиаеш** | Fiães | 13,100 | 12 июль 2001 |
|  | **Фигейра да Фош** | Figueira da Foz | 36,500 | 20 сентябрь 1882 |
|  | **Фреамунде** | Freamunde | 7,452 | 12 июль 2001 |
|  | **Фундан** | Fundão | 8,957 | 19 апрель 1988 |
|  | **Фуншал** | Funchal | 100,526 | 21 август 1508 |
|  | **Шавеш** | Chaves | 19,307 | 18 март 1929 |
|  | **Эвора** | Évora | 46,417 | малум туш |
|  | **Эзмуриш** | Esmoriz | 11,200 | 2 юли 1993 |
|  | **Элваш** | Elvas | 28,106 | 3 апрель 1513 |
|  | **Энтронкаменту** | Entroncamento | 20,065 | 16 август 1991 |
|  | **Эрмезинде** | Ermesinde | 40,139 | 10 август 1990 |
|  | **Эшпиньо** | Espinho | 10,500 | 16 июнь 1973 |
|  | **Эшпозенде** | Esposende | 9,148 | 2 июль 1993 |
|  | **Эштарежа** | Estarreja | 7,000 | 9 декабрь 2004 |
|  | **Эштремуш** | Estremoz | 9,011 | 31 август 1926 |

## Зүүлтэ

## Холбооһон

* *Энэ хуудаһан* **Португалгэһэн Викимедиа сангай ангилал холбооһотой.*
* News about Portugal from the Portuguese American Journal
* Portugal at *UCB Libraries GovPubs*
* Portugal profile from the BBC News
* National English language newspaper
* National Wine Website
* Portuguese Pamphlets Collection From the Rare Book and Special Collections Division at the Library of Congress

Засагай газар
* Official Portuguese Government website
* Official Parliament website

Худалдаан
* World Bank Summary Trade Statistics Portugal

Аян
* Official Travel and Tourism office website
* Official Portuguese Government Travel/media website Архивировалһан 17 арба һара 2020 оной.
* Official Portuguese Golf Travel/media website

|  |
| --- |
| дэлгээхэЕвропо |
|  | **Австри·**  Азербайджан **·**  Албани **·**  Андорра **·**  Беларусь **·**  Бельги **·**  Болгари **·**  Босни ба Герцеговина **·**  Ватикан **·**  Германи **·**  Греци **·**  Гүржи **·**  Дани **·**  Ирланд **·**  Исланд **·**  Испани **·**  Итали **·**  Казахстан **·**  Кипр **·**  Оросой холбоото улас **·**  Латви **·**  Литва **·**  Лихтенштейн **·**  Люксембург **·**  Мальта **·**  Молдави **·**  Монако **·**  Нидерланд **·**  Норвеги **·**  Нэгэдэһэн Хаанта Улас **·**  Польшо **·**  Португал **·**  Румыни **·**  Сан-Марино **·**  Серби **·**  Словак **·**  Словен **·**  Турк **·**  Унгар **·**  Украина **·**  Финланд **·**  Франци **·**  Хойто Македони **·**  Хорвати **·**  Черногори **·**  Чехи **·**  Швейцари **·**  Швеци **·**  Эстони |